དོན་དག་ཡོད་ཚད་རྒྱུ་འབྲས་ཀྱི་འབྲེལ་བ་དུ་མས་ཐུན་མོང་དུ་བསྐྱེད་པ་ཡིན་ཡང་།བསྐྱེད་ཚུལ་ཞིབ་ཚགས་ཤིག་ང་ཚོས་འགྲེལ་བཤད་མི་ཐུབ་པའི་དབང་གིས།རང་ཤུགས་ཀྱིས་རྒྱུ་འབྲས་ཀྱི་རྣམ་གཞག་གཤའ་མ་ཞིག་ཡོད་མེད་ལ་དོགས་པ་ཟ་སྲིད།འོན་ཀྱང་རྒྱུ་འབྲས་ཀྱི་རྣམ་གཞག་ཕྲ་ཞིང་ཞིབ་པ་ནི།སངས་རྒྱས་ལས་གཞན་སུས་ཀྱང་མི་ཤེས།སྔོན་ཆད་ལམ་ཕྲན་བསྟན་ཟེར་བའི་སློབ་མ་ཞིག་ཡོད།དེས་ཐོག་མར་རབ་བྱུང་བསྒྲུབས་དུས་དགྲ་བཅོམ་པ་རྣམས་ཀྱིས་སྒོ་བཀག་སྟེ་སངས་རྒྱས་ཀྱི་སྐུ་མདུན་དུ་མ་བཏང་།སངས་རྒྱས་ཀྱིས་དེ་དག་ལ་རྒྱུ་མཚན་དྲིས་ཚེ།ཁོ་ལ་ཐར་བའི་ས་བོན་མི་འདུག་ཅེས་ལན་བཏབ།དེ་ལ་སངས་རྒྱས་ཀྱིས་སྔོན་ཁོ་རང་ཁྱི་ཞིག་གི་ལུས་བླངས་སྐབས།སྟེས་དབང་གིས་ང་ལ་བསྙེན་བཀུར་ཞིག་བྱས་མྱོང་བས།ཚེ་འདིར་ང་དང་འགྲོགས་ནས་ཆོས་སྒྲུབ་པའི་སྐལ་བ་ཐོབ་པ་ཡིན་ཞེས་གསུངས།